
                                26 octombrie 2016                 

COMUNICAT 

		Marți, 25 octombrie 2016, cu prilejul sărbătoririi Zilei Europene a Justiţiei Civile, Curtea de Apel Iași a organizat „ Ziua Ușilor Deschise”, manifestare ce a a avut ca scop apropierea justiției de cetățeni, informarea acestora despre drepturile lor și despre modalitatea de funcționare a justiției de zi cu zi.
[bookmark: _GoBack]Cu această prilej, Curtea de Apel Iași a fost vizitată de un număr de peste 300 de elevi, cu implicarea Inspectoratului Școlar Județean (de la Colegiul Național Iași, Colegiul Național „C. Negruzzi”, Colegiul Național „E. Racoviță”, Colegiul Național „M. Eminescu”, Colegiul Economic Administrativ, Liceul Teoretic „V.Alecsandri”, Liceul Teoretic „Al. I. Cuza”, Liceul Teoretic „D. Cantemir”, Liceul de Informatică „Gr. Moisil”, Şcoala „Ștefan Bârsănescu”), precum și studenți de la Universitatea „Al. I. Cuza” Iaşi, Facultatea de Drept.
Pentru ca elevii şi studenţii să îşi formeze o reprezentare clară a activității specifice a magistraților și personalului auxiliar, precum şi a etapelor pe care le parcurge un dosar de la înregistrare până la soluţionare, în scopul înțelegerii mai bine a funcționării mecanismelor justiției, au fost invitaţi să viziteze compartimente ale instanţei, birouri de judecători şi grefieri, au asistat la şedinţe de judecată şi au participat la discuţii cu judecători din cadrul Curţii de Apel Iaşi. 

